Diari Oficial de la Generalitat Valenciana


Sumari del DOGV 10287, del 19-12-2024 (2024/12187)

RESOLUCIÓ de 27 de novembre de 2024, per la qual es concedix la modificació de l'autorització al centre privat d'Educació Infantil, Primària i Secundària Sant Antoni Abat, de Canals.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   10919

Data del DOGV
:   19-12-2024

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2024/12057

CVE
:   JCVT-A-3755-62051

Data del document
:   27-11-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Resolució

Antecedents de fet

Primer. El centre privat d'Educació Infantil, Primària i Secundària Sant Antoni Abat, de Canals, amb codi 64289339, està autoritzat per a la impartició de:

– 3 unitats d'Educació Infantil, segon cicle, amb 25 llocs escolars per unitat.

– 6 unitats d'Educació Primària, amb 25 llocs escolars per unitat.

– 5 unitats d'Educació Secundària Obligatòria, amb 30 llocs escolars per unitat.

– 2 unitats d'Educació Especial (suport a la inclusió), amb 15 llocs escolars per unitat.

– Formació Professional de grau bàsic família Arts Gràfiques 1 cicle (1r i 2n curs) d'Arts Gràfiques, amb 20 llocs escolars per curs.

Segon. El 7 de novembre de 2024, la titularitat del centre sol·licita l'extinció del cicle formatiu de grau bàsic d'Arts gràfiques, per cessament d'activitats.

Fonaments de dret

Primer. L’òrgan competent per a dictar la present resolució és la Conselleria d’Educació, Cultura, Universitats i Ocupació, segons l’article 4 del Decret 166/2024, de 12 de novembre, del Consell, d’aprovació del Reglament orgànic i funcional de la Conselleria d’Educació, Cultura, Universitats i Ocupació. Mitjançant la Resolució de 13 d’abril de 2022, es delega la competència esmentada en la Secretaria Autonòmica d'Educació.

Segon. Vist l'article 16.1 del Reial decret 332/1992, de 3 d'abril, sobre autoritzacions de centres docents privats per a impartir ensenyaments de règim general no universitaris, que establix la modificació de l'autorització dels centres de Formació Professional, respecte dels ensenyaments que hagen deixat d'impartir, excloent d'esta els ensenyaments no impartits.

Havent sol·licitat la titularitat del centre l'extinció del cicle formatiu indicat, per cessament d'activitats.

Vistos els antecedents de fet i considerats els fonaments de dret,

RESOLC

*Primer*

Modificar l'autorització del centre docent privat d'Educació Infantil, Primària i Secundària Sant Antoni Abat, de Canals, amb codi 17900083, per extinció de l'autorització, per cessament d'activitats, del cicle formatiu de grau bàsic d'Arts gràfiques, de manera que el centre queda configurat, íntegrament, amb la següent composició:

– 3 unitats d'Educació Infantil, segon cicle, amb 25 llocs escolars per unitat.

– 6 unitats d'Educació Primària, amb 25 llocs escolars per unitat.

– 5 unitats d'Educació Secundària Obligatòria, amb 30 llocs escolars per unitat.

– 2 unitats d'Educació Especial (suport a la inclusió), amb 15 llocs escolars per unitat.

*Segon*

La present resolució tindrà efectes acadèmics a l'inici del pròxim curs escolar 2025-2026.

Esta resolució donarà lloc a les corresponents inscripcions de baixa en el Registre de centres docents de la Comunitat Valenciana.

De conformitat amb el que establixen els articles 112, 123 i 124 de la Llei 39/2015, d’1 d’octubre, del procediment administratiu comú de les administracions públiques, i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, contra este acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s’indiquen a continuació:

a) El recurs de reposició haurà d’interposar-se davant de l’òrgan que ha dictat l’acte, en el termini d’un mes a comptar de l'endemà de la notificació de l’acte.

b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la notificació de l’acte.

Per a les persones interessades que no siguen objecte de notificació, els terminis començaran a comptar a partir de l'endemà de la publicació de l’acte en el *Diari Oficial de la Generalitat Valenciana*.

  

València, 27 de novembre de 2024

(p. d. Resolució 13.04.2022; DOGV 9328, 29.04.2022)

Daniel McEvoy Bravo

Secretari autonòmic d’Educació